**HI6 *Maailman kulttuurit kohtaavat***

1. **Kulttuureja tutkimassa**
* *Kulttuuri* = aineellisten ja henkisten saavutusten kokonaisuus jossakin maantieteellisellä alueella (tavat, uskonto, taide, maailmankuva, ruoka, pukeutuminen ym. eli **elämäntapa**)
* *Maailmankulttuurit*: Intialainen kulttuuri, Kiinalainen kulttuuri, Länsimainen kulttuuri, Venäläinen kulttuuri, Afrikkalainen kulttuuri, Islamilainen kulttuuri, Japanilainen kulttuuri, Latinalainen kulttuuri, Kaakkois-Aasialainen ja Oseanilainen kulttuuri
* *Stereotypia* = kaavamainen ja yksinkertaistettu kuva jostakin kulttuurista
* *Monikulttuurisuus* = alueella asuu usean kulttuurin edustajia rinnakkain
* Kulttuurien välillä on eroa aikakäsityksissä: *syklinen aikakäsitys* (esim. Intia) eli ajalla ei ole alkua tai loppua vaan se kiertää kehää, *lineaarisessa aikakäsityksessä* ajalla on alku ja loppu, se korostaa täsmällisyyttä.
* Maantieteilijä Jared Diamond on painottanut historiassa *asuinpaikan, luonnonvaraisten lajien ja luonnonolosuhteiden merkitystä kulttuurin kehitykselle*: erityisesti pitkä *länsi-itä -akseli* on etu kulttuurin kehitykselle, kuten on Aasiassa ja Euroopassa.
* Kulttuureilla on myös erilaisia *symboleja* (esim. värit) ja *rituaaleja* (esim. eri elämänvaiheisiin liittyvät juhlat).

**2. Eurooppalainen katse ja vieraat kulttuurit**

* *Etnosentrismi* = muiden kulttuurien näkeminen alempiarvoisena ja oman kulttuurin tavat oikeina ja parempina.
* *Eurosentrismi* = eurooppalaisten näkemys itsestään parempana ja maailman hahmottaminen omasta näkökulmasta, esim. käsite löytöretket on eurooppakeskeinen (eurooppalaiset “löysivät” Amerikan)
* *Orientalismi* = idän kansojen (mm. Intia, Lähi-itä) näkeminen salaperäisenä ja eksoottisena (mm. haaremit, käärmeenlumoajat)
* *Rasismi* = avointa rotusyrjintää, vihamielistä suhtautumista toisiin kulttuureihin tai esimerkiksi fyysisten ominaisuuksien perusteella tehtävää ihmisten luokittelua.
* Eurooppalaisen etnosentrismin vaiheita:
	+ antiikin Kreikassa muita kansoja kutsuttiin *barbaareiksi* (sivistymättömät, raakalaiset)
	+ Keskiajalla *katolinen kirkko* suhtautui “vääräuskoisiin” suvaitsemattomasti
	+ Avoin *rasismi* syntyi löytöretkien myötä uudella ajalla
	+ Uuden ajan *orjakauppa* 1600-1700-luvulla esineellisti afrikkalaisia, heitä pidettiin omaisuutena
	+ !700-luvun *valistusajattelu* ei ulottanut luonnonoikeusvaatimuksia afrikkalaisiin orjiin tai alkuperäiskansoihin, kuten intiaaneihin
	+ Toisaalta 1700-luvun valistusajattelu (erit. J-J Rousseau) ihaili luonnonkansojen viattomuutta ja heistä puhuttiin *jaloina villeinä*
	+ 1800-luvulla alkoi yleistyä tieteellinen rasismi ja biologisten ominaisuuksien vertailu kansojen välillä
	+ Kulttuureja vertailtiin myös evoluutioteoriaan nojaten (*kulttuuridarwinismi*)
	+ 1800-luvun imperialismiin liittyi “*valkoisen miehen taakka*” eli ajatus siirtomaiden sivistämisestä ja käännyttämisestä eurooppalaisille tavoille ja kristinuskoon
	+ 1900-luvun alkuvuosikymmeninä tieteellinen rasismi eteni jopa *eugeniikaksi* eli rodunjalostusopiksi: huonoimpina pidettyjen (mm. vammaiset) lisääntymistä pyrittiin rajoittamaan ja parhaimpina pidettyjen lisääntymistä pyrittiin edistämään → huipentui 1930-40-luvun Natsi-Saksassa

**3. Kolonialismi historiantutkimuksen valossa**

* *Kolonialismi* oli löytöretkistä alkanutta siirtomaiden alistamista ja taloudellista hyödyntämistä uudella ajalla 1500-1700-luvuilla
	+ 1800-luvulla imperialismi eli siirtomaiden taloudellinen, sotilaallinen ja poliittiinen alistaminen
	+ Kolonialismin muotoja:
1. *Asutuskolonialismi:* alkuperäiskansojen alueiden valtaus
2. *Hallitsemiskolonialismi:* hallinnon muodostaminen siirtomaihin, joko oma tai paikallisten hallitsijoiden hyödyntäminen
3. *Plantaasisiirtomaat:* raaka-aineiden tuottaminen
* II maailmansodan jälkeen siirtomaavalta purkautui ja suuri osa esim. Afrikan maista itsenäistyi 1950-60-luvuilla (*dekolonisaatio*)
* *Uuskolonialismi* tarkoittaa entisten siirtomaiden taloudellista hyödyntämistä, jota harjoittavat esim. suuryritykset
* *Jälkikolonialismi* tarkoittaa siirtomaa-ajan tutkimusta ja purkamista
	+ esinekokoelmien palauttaminen alkuperäiskansoille
	+ rasismin ja väärinkäytösten tutkiminen
	+ Anteeksipyytäminen ja muistaminen
* Myös suomalaiset osallistuivat kolonialismiin välillisesti:
	+ kaupankäynti kolonialististen valtioiden kanssa
	+ orjatyövoimalla tuotetut raaka-aineet Suomeen (esim. puuvilla)
	+ suomalaisia mukana siirtokunnissa työntekijöinä ja lähetystyöntekijöinä

**4. Monikulttuuristuvat yhteiskunnat**

* Maahanmuutto alkoi kiihtyä 1800-luvulla liikkumisen helpottumisen myötä (höyrylaivat, junat), muuttoa erit. Amerikkaan, Australiaan, viime vuosikymmeninä maahanmuuttoa erit. Eurooppaan Afrikasta ja Lähi-idästä
* *Siirtolainen* = työn, opiskelun ja rakastumisen takia toiseen maahan muuttamista
* *Pakolainen* = pakenevat kotimaastaan sodan tai vainon takia (esim. viime vuosina Syyria, Afganistan, Sudan)
* *Kotouttaminen* = toimenpiteitä (mm. kielikurssit), jolla edistetään maahanmuuttajan sopeutumista eli *integraatiota*
* *Marginalisoituminen* = maahanmuuttajat eivät sopeudu uuteen yhteiskuntaan vaan syrjäytyvät ja asuvat omilla asuinalueillaan kantaväestöstä erillään
* *Kulttuuriristiriita* = maahanmuuttaja elää oman perinteisten arvojen mukaista elämää perhepiirissä ja taas ulkomaailmassa liikkuessaan uuden kulttuurin tapojen mukaista elämää (esim. nuoret muslimit voivat kokea tämän ongelman Suomessa)
* *Monismi* = oman kulttuurin tavat nähdään ainoina oikeina, toisen kulttuurin tapoja ei hyväksytä
* *Kulttuurirelativismi* = suvaitsevainen suhtautuminen toisiin kulttuureihin, toisten kulttuurin tavat eivät ole parempia tai huonompia kuin oman kulttuurin
* *Assimilaatio* = kahden kulttuurin kohdatessa vähemmistökulttuuri sopeutuu valtakulttuuriin
* *Akkulturaatio* = kahden kulttuurin kohdatessa molemmat kulttuurit muuttuvat ja saavat vaikutteita toisistaan

**5. Maailma kylässä**

* Tutkija Marshall McLuhan loi käsitteen *maailmankylä*: teknologian myötä kulttuurien välimatka on kutistunut
* Globalisaatio erit. 1900-luvulla on yhdenmukaistanut kulttuureja, erit. länsimainen kulttuuri on levinnyt ympäri maailmaa (*McDonaldisaatio*), länsimaiset brändit (Apple, CocaCola, McDonald´s), elokuvat, viihde ja urheilulajit, muoti ja englannin kieli on levittäytynyt kaikkialle
* Länsimaisen kulttuurin ylivalta saattaa aiheuttaa myös vastareaktiota (*lokalisaatio*), jolloin korostetaan oman kulttuurin tapoja ja käytetään kilpailevia tuotteita länsimaiden vastaaville
* Tutkija *Samuel Huntingto*n näkee *kulttuurien yhteentörmäyksen* vääjäämättömänä eikä usko kulttuurien rauhanomaiseen rinnakkaineloon. Maailmassa on kahdeksan merkittävää kulttuuria, jotka kamppailevat keskenään (kulttuurien taustalla vaikuttavat uskonto ja kulttuurin perusarvot). Huntingtonin näkemystä on kritisoitu vastakkainasettelua ja jopa rasismia lietsovana

**5. Alkuperäiskulttuurit**

* *Etninen alkuperäiskulttuuri* = asuneet jollakin alueella pitkään, oma kieli ja kulttuuri
* esim. saamelaiset, inuiitit, maorit, sanit..
* *Antropologian kenttätutkimus:* haastattelut, videointi, valokuvaus ym. havainnointi

Saamelaiskulttuuri:

* Suomen, Ruotsin, Norjan ja Venäjän pohjoisosien alkuperäiskansa
* Elinkeinoina metsästys, kalastus, *poropaimentolaisuus*
* Ovat asuttaneet Sisä-Suomen alueita, mutta 1500-luvulle tultaessa heidät painettiin yhä pohjoisemmaksi (Kuningas Kustaa Vaasa suosi uudisasutusta pohjoiseen). Lapinraja erotti suomalais- ja saamelaisasutuksen
* Saamelaiset asuivat *siidassa* eli lapinkylässä, jossa hallinnoitiin maa-alueita
* 1800-luvulla saamelaisten poroelinkeino joutui ahtaalle, kun nykyiset valtioiden rajat muodostuivat pohjoismaissa
* Saamelaisten perinteinen uskonto oli luonnonuskonto, johon liittyi *seitoja* eli pyhiä paikkoja luonnossa. *Samaanit* liikkuivat luonnonuskontoon liittyvän ylisen, keskisen ja alisen maailman välillä
* 1600-luvulta lähtien saamelaisia alettiin käännyttää kristinuskoon. lapsille annettiin kristillisiä nimiä ja noitarumpuja hävitettiin.
* Saamelaisia assimiloitiin suomalaiseen kulttuuriin opettamalla lapsille suomen kieltä. Vielä II maailmansodan jälkeen 1950-60-luvuilla kouluissa sai opiskella vain suomea, ei saamea. Olosuhteet asuntolakouluissa vieraannuttivat saamelaislapsia heidän omasta kulttuurista.
* Saamelaisten identiteettiin liittyy vahva luontosuhde, kansallispuku *gakti* ja saamen kieli, johon liittyy useita murteita
* Saamelaisten oikeudet on tunnustettu v. 1995 ja heillä on oma saamelaiskäräjät -kieltä ja kulttuuria koskeva itsehallinto
* Suomessa on alettu tutkia saamelaisiin kohdistuneita vääryyksiä, mm. Kansallismuseo on palauttanut esineistöä Saamelaismuseo Siidalle

Aboriginaalien kulttuuri:

* Aboriginaalit ovat Australian *etninen alkuperäiskulttuuri*
* He ovat tulleet maahan n.*60 000 v***.** sitten Aasiasta
* Väestö jakaantui *satoihin kieliin ja paikallisryhmiin*
* Aboriginaalit elivät *keräilijä-metsästäjä*kulttuurissa
* Vähäinen vaiva ruuan hankinnassa mahdollisti useat *initaatioriitit* (siirtymäriitit)
* Keskeinen osa uskontoa oli *unimaailma*, selitys maan ja ihmisten synnylle
* Unimaailmaan liittyi *esi-isien ja luonnon voimakas kunnioitus*, pyhiä paikkoja esim. Ayers Rock

Aboriginaalien kohtaamiset eurooppalaisten kanssa:

* *James Cookin* löytöretkien myötä Australia ajautui*I-B:n alaisuuteen,* suhtautui aboriginaaleihin “jaloina villeinä”
* Britit asuttivat 1800-luvulla Australiaa *sotilailla ja vangeilla* ja miehittivät alueet: aboriginaalit reservaatteihin ja rannikolta sisämaahan *(segregaatio):*
	+ *rasismi*
	+ *taistelut maasta*
	+ *taudit (esim. isorokko)*

 *-* Aboriginaalien väkiluku laski rajusti ja heidän asema oli syrjitty 1960-1970 -l. asti: *- “Kadotetut sukupolvet”, rotusyrjintä**(kiellettiin 1975, kansalaisoikeuksia 1960-l.),* ***“****Kriimien”*(valkoisten ja aboriginaalien jälkeläiset) *syrjitty asema, kiistat maanomistuksesta*

*-* Aboriginaaleilla on edelleen paljon ongelmia: *köyhyys, päihteet ym., assimilaatio valtakulttuuriin ei ole täysin onnistunut*

**6. Kiina**

Varhainen historia:

* Yhtenäinen Kiina (= *Qin-dynastia*) syntyi 200-l. eKr.: mm. *Kiinan muurin* rakentaminen alkoi
* Dynastioissa tarkat *hierarkiat ja tottelevaisuus auktoriteetteja kohtaan (kungfutselaisuus)*: keisari, oppineet virkamiehet, kauppiaat ja maanviljelijät
* *Mongolien valloituskausi* 1200-1300-l. *Tsingis-Kaani* aloitti mongolien valtakauden Kiinassa
* *Ming-kausi* 1300-1600-l.: vaurauden aika, jolloin Kiina oli maailman johtava valtio, mm. tekniikka hyvin kehittynyt (ruuti, kompassit, kirjapaino, tuliaseet levisivät Eurooppaan), myös maailman suurin laivasto: kulki *Intian valtamerellä*, jopa *Afrikan itärannikolla*
* *Mantsut* nousivat valtaan 1644-1911 (*Qing-dynastia*), jolloin maa ulottui jo Mantsuriasta Taiwaniin
* Valloituksistakin huolimatta kiinalainen kulttuuri pysynyt vahvasti vanhoissa perinteissä, *“pysyvyyden valtakunta”*

Kiinan kohtaamiset eurooppalaisten kanssa:

* Kiina on kiehtonut eurooppalaisia jo antiikista lähtien
* *silkkitiet* (posliini, hopea, mausteet, keramiikka..) erityisesti 600-700-luvuilla
* Kiina on myös monien keksintöjen lähde: *ruuti, paperi, kompassi, silkki..*
* Kiinalaisten suhtautuminen *etnosentristä* muita kulttuureja kohtaan: välttelivät kohtaamisia ja kaupankäyntiä eurooppalaisten kanssa
* 1200-l. lopulla italialainen *Marco Polo*matkusti silkkitietä pitkin Kiinaan (epävarmaa)
* 1500-l. *portugalilaiset kauppiaat* saapuivat Kiinaan & *lähetyssaarnaajat:* kauppatukikohta *Macaoon*, vuosisadan lopulla *Hollanti ja I-B* ottivat johtavan kauppa
* Kiinan vaikeudet 1800-luvulla: väestönkasvu ja nälänhädät, eurooppalaisten valloitusyritykset & *taloudellinen imperialismi*
* → *Oopiumsodat 1840-42 (Hongkong I-B:lle), 1856-60, Taiping-kapina 1850-64, Boksarikapina 1900*
* Viimeinen keisari syrjäytettiin v. 1911 ja Kiinasta tuli tasavalta
* Keisarivallan kukistuttua eurooppalaiset saivat kaupunkeja haltuunsa Kiinan rannikoilta 1900-l. alussa
* *Tasavallan aika 1912 -*
* Nationalistinen Kuomintang-puolue & Tsiang Kai-sek hallitsivat

→ Kommunistien vallankumous *Mao Zedongin* johdolla (pitkä sisällissota)

* Japanin valloitukset 1937-45 Kiinassa: mm. *Nanjingin verilöyly*
* *Kansantasavalta 1949* -
* 1949 Mao valtaan ja kommunistinen kansantasavalta syntyi
* Kuomintang perusti *Taiwanin* valtion Formosan saarelle
* Maon kommunistidiktatuurin aikana suhteet länteen viileät, vasta *Deng Xiaopingin* kaudella (1970-l. loppu) maa alkoi avautua ja houkutella yrityksiä sinne.

→ *sosialistinen markkinatalous*

**7. Japani**

Japanilainen kulttuuri:

* Japani pitkään eristäytynyt ja yhtenäinen valtio (siksi hyvin omaleimainen)
* Vaikutteita kulttuuriin on tullut lähinnä Kiinasta, mm. *kirjoitusjärjestelmä, buddhalaisuus ja kungfutselaisuus*
* Buddhalaisuus vaikuttanut mm. arkkitehtuuriin, *samuraikulttuuriin*, maalaustaiteeseen ja *zeniläiseen mietiskelyyn* (korostaa *mielenrauhaa ja itsekuria*)
* Kungfutselaisuuteen kuuluu *tarkka hierarkkisuus ja esivallan kunnioittaminen*: mm. perheessä, työpaikalla arvojärjestyksenä ja tarkkoina etikettisääntöinä
* Oma uskonto shintolaisuus korostaa *luonnon kunnioittamista, harmoniaa ja puhtautta*: mm. siisteys, luontoretket, japanilaiset puutarhat, *teeseremoniat*..

Japanin historiaa ja kohtaamiset eurooppalaisten kanssa:

* 500-luku: sama keisarisuku 500-luvulta asti
* 700-luku: *Heian-kausi*, maan oma kulttuuri muotoutui (mm. kieli, feodaaliyhteiskunta)
* Japanin yhteiskunta oli pitkään feodaalinen (aina 1800-l. asti):

*1. Keisari 2. Daimion (suurmaanomistajat) 3. Samurait (soturit) 4. Käsityöläiset & kauppiaat 5. Talonpojat*

* Samurailuokan sotilashallinto (*Shogun*) 1100-luvulta 1800-luvulle
* Löytöretkien myötä portugalilaiset (& britit ja hollantilaiset) saapuivat Japaniin 1500-luvulla: tuotteiden ja kristinuskon leviäminen Japaniin
* 1600-l.-1800-l.: *Tokugawa eli Edo-kaudella* Japani eristäytyi, mutta kehittyi samalla taloudellisesti, kauppaa Nagasakin-sataman kautta, kristittyjen vainot → USA painosti Japanin avaamaan satamat 1853
* *Meiji-restauraatio* (v. 1868-1912) eli Japanin uudistaminen (hallinnon, koulutuksen, tapojen länsimaalaistuminen, voimakas teollistuminen)
* Japanista militaristinen valtio (varhainen *Showa-kausi* 1926-1945): valloituksia Kiinassa, Koreassa, Tyynellämerellä, Vietnamissa (*Antikomitern-sopimus* Saksan ja Italian kanssa) → II maailmansota & tappio USA:lle
* II ms:n jälkeen Japanista pasifistinen valtio *(liittoutuminen* USA:n kanssa) & yhteiskunnan *demokratisoituminen*
* Maassa voimakas talouskasvu ja vaurastuminen aina 1990-l. saakka

**8. Intia**

Intian kulttuuri:

* Valtauskonnot *hindulaisuus, buddhalaisuus, jainalaisuus & islam* pohjoisessa
* *Veda-kirjallisuus* 1000 eaa. loi pohjan hindulaisuudelle:
* *syklinen aikakäsitys*
* *karma ja sielunvaellusoppi*
* *kastilaitos* (virallisesti kielletty 1950)
* mietiskely, jooga, askeesi, paasto
* *Lehmä* on hinduille pyhä eläin, hedelmällisyyden symboli

Intian historian vaiheita ja kohtaamiset eurooppalaisten kanssa:

* *Indus-kulttuuri* n. 2600 eaa.: yksi vanhimpia korkeakulttuureja Indus-joen varrella
* *Arjalaiset* (indoiranilaiset) valtasivat Indusin 1500-300 eaa., loivat pohjan kasteille ja hindulaisuudelle
* *Gupta-kausi* (n. 300-600 jaa.): yhtenäinen valtio, korkeatasoinen tiede ja taide: mm. matematiikan kehitys, yhteydet silkkiteitä pitkin Eurooppaan
* *Muslimien* invaasiot keskiajalla ja lopulta *Suurmogulien valtakunta* (mongolivalloittajat) 1500-1800-luku
* *Vasco da Gama* löysi meritien Intiaan 1498, *Portugali, Ranska, Hollanti, britit* ym. perustivat siirtokuntia Intiaan (puuvilla, tee, mausteet)
* *Iso-Britannia* valtasi Intian lopullisesti 1800-luvun alussa
* Intian siirtomaa-aika (1800-l.-1947):
* *“Valkoisen miehen taakka”*
* *Maaomistusolot yksityiseksi ja ankara verotus*: köyhtyminen, jopa valtava nälänhätä (1870-luku)
* Länsimaisesti koulutettu *hindueliitti*
* Länsimainen kulttuuri ja englannin kieli
* *Hajota ja hallitse -politiikka*: ruhtinaskuntien välinen kilpailu
* Kapinat Britanniaa vastaan: mm. *Sepoy-kapina* 1857
* Intian itsenäisyysliikettä johti 1900-luvun alussa *Mohandas Gandhi:* boikotit, nälkälakot
* Intia itsenäistyi 1947 ja *jaettiin kahtia muslimien ja hindujen kesken*, muslimeille *Pakistan*
* Viime vuosikymmeninä maan talouskasvu on ollut nopeaa, mutta eriarvoisuus suurta, mm. slummit

**9. Islamilainen kulttuuri**

Islamilainen kulttuuri:

* Kuuluu kannattajia Pohjois- ja Itä-Afrikasta Lähi-itään ja aina Indonesiaan asti, myös Euroopassa n. 26 milj. muslimia, määrä kaksinkertaistumassa tulevina vuosikymmeninä
* Uskonto keskeistä: uskon viisi peruspilaria *1. uskontunnustus 2. paasto (ramadan) 3. rukous (5 krt päivässä) 4. almut 5. pyhiinvaellus Mekkaan*
* *Šaria-laki:* perustuu Koraaniin, antaa ohjeita velvollisuuksista (esim. naisten hunnuttaminen), kielletyistä asioista (esim. alkoholi tai sianlihan syönti kiellettyä, kuvakielto Muhammedista tai Allahista), vältettävistä, suositeltavista ja sallituista teoista (esim. moniavioisuus sallittu)→ sovelletaan eri maissa eri tavoin erityisesti rangaistusten osalta
* Kulttuurin yhteisöllisyys: muslimit viettävät paljon aikaa *ummassa* (yhteisö/seurakunta eli moskeija)

Islamin historiaa ja kohtaamiset eurooppalaisten kanssa:

* Islamin perustaja *Mekassa* asunut kauppias *Muhammed* sai ilmestyksiä vuorilla, tuomitsi epäjumalat/jumalankuvat, kehotti jakamaan vaurautta
* Pakeni *Medinaan* 622 (islamin ajanlaskun alku)
* Palasi Mekkaan sotajoukkoineen, jossa *Kaaban temppeli* pyhitettiin Allahille
* Profeetan ilmestykset koottiin Koraaniin
* Muhammedin kuoltua islam jakaantui kiisteleviin suuntauksiin: *sunnalaiset ja shiialaiset*
* Keskiajalla Islam & arabian kieli levisi nopeasti 700-luvulla → kulttuurinen suvaitsevaisuus ja köyhien heimojen kannatus
* Keskiajalla kristityt & muslimit ottivat yhteen mm. nyk. Espanjassa (Maurit valtasivat 700-luvulla Iberian niemimaan) ja Bysantissa → kuuluisimpana kuitenkin ristiretket 1096-1291 “pyhälle maalle” Palestiinan alueelle
* Euroopan valtiot aloittivat löytöretket ja kolonialismin 1500-l.: köyhdytti islamin hallitsemaa *karavaanikauppaa* Aasiaan
* 1700-1800-luvulla imperialismi ulottui *Afrikkaan*, *Indonesiaan, Intiaan ja Lähi-itään*

→  *islamilainen modernistinen liike* 1800-1900-luvun vaihteessa: islamilaista kulttuuria uudistettiin imperialismin aikana ja *Lähi-itä länsimaistui*

* 1900-luvun alussa nousi vastareaktiona modernisaatiolle *islamilainen nationalismi* (kansallismielisyys) ja *fundamentalismi* (ääri-islam*,* erityisesti 1970-l. *Iranin vallankumous* toimi esimerkkinä)
* Länsimainen kulttuuri nähty *maallistuneena, moraalittomana, ja aggressiivisena*
* Uhkina koetaan erityisesti USA ja Israel →  *jihad, pyhä sota*
* 2000-2010 -luvuilla länsimaiden ja islamin suhteet koetuksella: *mm. WTC-iskut ja Afganistanin sota 2001-, Irakin sota 2003-2010, ISIS ja terrori-iskujen aalto Euroopassa 2015-2017, Syyrian sisällissota 2011-*
* Suurin osa muslimeista tuomitsee terrorin, ääri-islamilaiset liikkeet ovat vain pieni joukko suuressa uskontokunnassa (länsimainen media leimaa koko kulttuurin stereotyyppisesti väkivaltaiseksi)

**10. Afrikka**

Kulttuurin erityispiirteitä:

* Kulttuuripiirin hajanaisuus: pääkulttuuripiiri Saharan eteläpuolinen Afrikka, *heimokulttuurit*: bantut, khoikhoit, sanit…
* Vahva *yhteisöllisyys:* perhe, suku, heimo tärkeä
* Moniavioisuus yleistä, naisten alistettu asema (kodin hoitaminen)
* Vanhat uskonnot *luonnonuskontoja* (mm. Voodoo-uskonnot), kristinusko ja islam vallanneet alaa
* Taiteen materiaalit puu, luu, metallit, runsas värien käyttö

Historian vaiheita:

* Afrikka ihmisen alkukoti, maailman vanhimpia kansoja sanit, pygmit (*keräilijä-metsästäjiä*)
* Maanviljelys levisi n. 4000 eKr. eteläiseen Afrikkaan ns. *bantuekspansion* myötä, musta rotu syrjäytti pygmit ja sanit
* Keskiajalla Afrikassa mahtavia *kaupunkivaltioita,* joiden vauraus perustui kauppaan (mm. Ghana)
* Pohjois-Afrikka oli jo keskiajalla tärkeä *orjakaupan* keskus islamin maihin
* *Löytöretkien ja kolonialismin* myötä alkoi *Atlantin kolmiokauppa* ja orjien vienti työvoimaksi Amerikkaan (n. 9-12 milj.)
* Väkiluku laski Länsi-Afrikassa, väestörakenne vääristyi ja talouselämän kehitys pysähtyi
* Orjuutta alettiin vastustaa 1700-luvulla (valistus) ja se kiellettiin monissa maissa 1800-l. alussa, mm. Ranska ja I-B (USA:ssa vasta 1865)
* 1800-luvulla kolonialismi muuttui i*mperialismiksi* kun koko Afrikkaa alettiin alistaa
* Taustalla teollistuminen ja kilpailu maanosan rikkauksista
* Eurooppalaisilla myös halu ”sivistää” ja levittää kristinuskoa
* Britit käyttivät ns. *epäsuoraa hallintoa,* johon kuului paikallisten päälliköiden valta
* Ranskalaisilla oli omat tai paikalliset koulutetut virkamiehet hallinnoimassa alueita (*suora hallinto*)
* Mailla myös afrikkalaisia sotilaita, taistelivat esim. maailmansodissa
* Imperialismi jätti jälkeensä monia ongelmia:

Riippuvuus länsimaisesta taloudesta, perusruokaa tuotetaan liian vähän, suurtilat nautintoaineiden tuottajia, voimakkaat yhteiskunnalliset erot, esim. kaupunki vs. maaseutu, Afrikan valtioiden itsenäistyminen (*dekolonisaatio*) ajoittuu 1950-60-luvuille, Sisällissotien kierre, heimot taistelivat alueistaan, mm. *Ruandan sisällissota 1994*

Apartheid:

* Hollantilaiset valloittivat alueita Etelä-Afrikasta 1650-luvulta lähtien (*buurit*)
* Alistivat afrikkalaisia orjatyövoimaksi
* 1700-luvulla tulleiden brittien ja buurien välille riitoja mustien kohtelusta → buurit perustivat omia vapaavaltioita
* Etelä-Afrikan ns. kultaryntäyksen myötä syntyi 1899-1902 *buurisota*, jossa britit kukistivat buurit
* Uudessa perustuslaissa valta tuli valkoisille ja mustien oikeuksia kavennettiin
* 1948 syntyi *apartheid* *eli rotuerottelu* → mustien ja valkoisten kanssakäyminen kiellettiin (mustien kansalaisoikeudet poistettiin)
* Järjestelmä kesti v. 1990, *ANC-puolue Nelson Mandelan* johdolla taisteli mustien oikeuksista, Mandela vankeudessa 27 vuotta, valittiin presidentiksi 1990-luvulla

**11. Amerikan intiaanit ja Latinalainen Amerikka**

* Ihminen on vaeltanut Amerikkaan Aasiasta n. 60 000 sitten
* Maanviljelyn keksiminen muutti asutuksen kiinteäksi ja syntyivät ensimmäiset korkeakulttuurit (ammatit eriytyivät, tieteet, kirjoitustaito ym.)
* Väli-Amerikan merkittävimpiä kulttuureja *mayat* (n. 250- 900) ja *atsteekit* (n. 1200-1521), etelässä *inkat* (n. 1200-1533)

Mayat:

* Elivät Jukatanin niemimaalla n. 250-900
* Useita *kaupunkivaltioita* mm. Tikal, Copan
* Viljelivät maissia, kurpitsaa, bataattia..
* Kiinnostuneita *tähtitieteestä*, määrittivät mm. vuoden pituuden, kuuluisa kalenteri, jossa syklinen aikakäsitys
* Oma kirjoitustaito, *hieroglyfit*
* Uskonnollisia uhrauksia temppeleillä (porraspyramidit)
* Kulttuurin tuhoon useita syitä: ympäristö ei kestänyt väestönkasvua (*nälänhädät*), kaupunkien väliset sodat

Atsteekit:

* Asuivat Meksikon laaksossa n. 1200-1521, pääkaupunki *Tenochtitlan*
* Siirtokuntia lähialueilla ja kansojen orjuuttamista
* Tehokas *maanviljely* takasi vaurauden ja suuren väkiluvun
* Hierarkkinen yhteiskunta
* Sotien avulla hankittiin *ihmisuhreja* (uhrien määrät kymmeniä tuhansia), joita uhrattiin useiden jumalien kunniaksi
* Espanjalaiset konkistadorit (*Hernando Cortes*) valtasivat Tenochtitlanin 1519, mutta joutuivat pakenemaan kaupungista → palasivat 1521 vallaten kaupungin, isorokko auttoi intiaanien kukistamisessa

Inkat:

* N. 1200-1533
* Pääkaupunki *Cuzco*: suuret uskonnolliset juhlat, vain vähän ihmisuhreja
* Laajeni 1400-luvulla *hyvän hallinnon ja sotilaallisen voiman* myötä
* Kattava *tieverkosto* vuoristoisella alueella (n. 40 000 km)
* Maatalous *vuoristoterasseilla,* rannikon kalastus, laamojen kasvatus
* Tuhoutui espanjalaisten konkistadorien hyökkäykseen: *Francisco Pizarron* joukot vangitsivat ja lopulta surmasivat inkahallitsija *Atahuallpan*
* Inkat orjuutettiin ja kuolivat eurooppalaisten tauteihin

•Latinalaisen Amerikan siirtomaa-aika:

* Väli- ja Etelä-Amerikka jaettiin 1500-luvulla *Portugalin ja Espanjan* kesken
* Siirtomaa-aika kesti 1800-luvulle
* Espanjalaiset hallitsivat kovin ottein siirtomaiden viljelyksiä ja kaivoksia: mm. merkantilistinen talouspolitiikka
* Siirtomaissa syntyneet valkoiset, *kreolit,* nousivat kapinaan isäntiään vastaan
* Valistusfilosofia, Espanjan ja Portugalin heikkeneminen sekä USA:n itsenäistyminen toimivat esimerkkinä siirtomaille
* Kuuluisa vapaustaistelija *Simon Bolivar* (1783-1830) johti vallankumouksia Venezuelassa, Boliviassa, Kolumbiassa, Ecuadorissa ja Perussa

Siirtomaiden itsenäistyminen:

* 1800-luvun itsenäistymisaalto ei poistanut kuitenkaan suurtiloja (*haciendat*), joita johtivat kreolit
* Monissa maissa tapahtui myös *sotilasvallankaappauksia* ja valtaan tuli yksinvaltiaita *caudilloja*
* Myös USA harjoitti ns. *dollari-imperialismia*: raaka-aineet amerikkalaisten yritysten valtaan
* *Sosialismi* sai kannatusta köyhien keskuudessa ja *Meksikossa toteutettiin vallankumous 1910 ja maareformi,* joka jakoi maita köyhille ja kansallisti ulkomaisten yritysten omistuksia
* Sosialismi alkoi levitä NL:n tukemana erityisesti 1950-luvulla ja esim. *Kuuba* onnistui vallankumouksessa 1959 *Fidel Castron* johdolla
* USA tuki sotilasdiktaattoreita sosialisteja vastaan ja esim. *Chilessä* 1973 vallankaappauksessa sosialistipresidentti murhattiin ja USA:n tukema kenraali *Augusto Pinochet* nousi valtaan
* Monet maat ajautuivat vähitellen myös velkakierteeseen USA:lle